Centar za kulturu i obrazovanje Pazin

ZAKOPANA ČUDA | Multimedijalna kazališna predstava
2026-06-02 20:00 - 21:30 (Europe/Zagreb) | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
ZAKOPANA ČUDA

Na kazališne daske Spomen doma Pazin stiže predstava o kojoj se posljednjih mjeseci intenzivno govori- predstava „Zakopana čuda“.
Jedan od najcjenjenijih umjetnika regije, Leon Lučev, zajedno s Jelenom Graovac Lučev donosi emotivnu multimedijalnu predstavu koja briše granice između kazališta, filma i glazbe. Predstava nastaje prema tekstu Monike Herceg, u režiji višestruko nagrađivane Nine Violić.

„Zakopana čuda“ vode publiku kroz intimne posljednje trenutke žene u kojima se sjećanja, stvarnost i mašta stapaju u snažan emocionalni prostor. Kroz spoj žive glume, video-projekcija i glazbenog performansa nastaje kazališni film uživo – emotivno ogoljen, poetski i univerzalno prepoznatljiv.

Spomen dom Pazin Utorak, 2. lipnja 2026. 20:00 sati

Ulaznice:ckopazin.mojekarte.hrili na blagajni pola sata prije početka predstave.

Ne propustite kazališni događaj koji pomiče granice izvedbe!
Organizator: Centar za kulturu i obrazovanje PazinProgram se održava uz potporu Ministarstva kulture i medija RH.

Kino Rewind: Crni Labud (2010.)
2026-06-11 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Darren Aronofsky, redatelj kultnih ostvarenja “Rekvijem za snove” i “Hrvač” predstavlja i nezaboravno remek-djelo: “Crni labud”. Riječ je o psihološkom trileru smještenom u baletni svijet New Yorka u kojem se Nina (Portman) odjednom pronađe u moru opasnih intriga koje nastaju dolaskom njezinog novog rivala (Kunis). Uz redatelja-vizionara kakav je Aronofsky, nesumnjivo je da gledatelja očekuje uzbudljivo i, ponekad, zastrašujuće filmsko putovanje…

Uloge :

Natalie Portman, Mila Kunis, Vincent Cassel

Redatelj :

Darren Aronofsky

Producent :

Scott Franklin, Mike Medavoy, Arnold Messer

Scenarist :

Mark Heyman, Andres Heinz, John J. McLaughlin

Mrak film 6
2026-06-12 20:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Kultna franšiza vraća se s novim nastavkom u kojem se legendarna ekipa ponovno okuplja kako bi bez zadrške ismijala sve ono što suvremena horor industrija danas smatra nedodirljivim. Punih dvadeset i šest godina nakon što su pobjegli maskiranom ubojici koji je neodoljivo podsjećao na Ghostface, junaci kultne horor-parodije ponovno se nalaze na meti – i ovaj put nijedna horor franšiza nije sigurna. Rebootovi, remakeovi, requelovi, prequelovi, spin-offovi, „pametni“ horori, origin priče i beskrajna „posljednja poglavlja“ koja to nikada nisu – sve dolazi na red u ovoj nemilosrdnoj komičnoj dekonstrukciji suvremene filmske industrije. Ništa nije sveto. Nijedan klišej ne ostaje pošteđen. Svaka granica bit će prijeđena. Braća Wayans vraćaju se kako bi, uz prepoznatljivi humor i potpunu slobodu satire, još jednom uzdrmala pravila igre – i podsjetila da je u hororu jedino strašnije od čudovišta spoznaja da će sve na kraju završiti kao parodija.

Izvorni naslov: Scary Movie 6

Žanr: Komedija
1h 36min

Režiser: Michael Tiddes
Uloge: Anna Faris, Marlon Wayans, Dave Sheridan

Kino Rewind: Pi (1998.)
2026-06-17 20:00 - 22:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Max Cohen je informatički genijalac s velikim talentom za matematiku kroz koju gleda i tumači cijeli život i događaje. Živi sam, štoviše, izrazito je asocijalan te se ne druži skoro ni s kim osim sa svojim kompjuterom koji je sam napravio te koji ima neslućene mogućnosti da analizira i predviđa kretanja na burzi dionica. Max nastoji pronaći numerološki princip po kojem se kreće vrijednost dionica te koji bi mu omogućio precizno predviđanje rasta ili pada dionica. Kako se približava rješenju tj. magičnom broju koji će otkriti mnoge tajne pa čak i religijske, Maxove glavobolje i priviđenja od kojih i inače pati, postaju sve jače i jače…
Glavnu ulogu, psihički načetog genijalca igra S. Gullette koji je ujedno i koscenarist filma. “Pi” je mračan film čija tema nije samo otkrivanje matematičke misterije već i zadire u psihološko stanje glavnog lika koji ekvilibrira između (relativno) normalnog do ludila i paranoje.

Priča o igračkama 5
2026-06-19 18:00 - 20:00, 2026-06-20 11:00 - 13:00
Žanr: Animirani
1h 42min
Početak prikazivanja: 18.06.2026.

Priča o igračkama 5, studija Pixar i Disney, donosi novu, razigranu avanturu u kojoj se omiljene igračke suočavaju s izazovima modernog svijeta. Ovoga puta Buzz, Woody, Jessie i ostatak ekipe susreću se s potpuno novom prijetnjom dječjoj igri — visokotehnološkom pametnom igračkom Lilypad, tabletom u obliku žabe, koja mijenja pravila igre i njihovu misiju čini zahtjevnijom nego ikad. Uz prepoznatljiv humor, toplinu i emocije, Priča o igračkama 5 nudi svjež i duhovit pogled na svijet u kojem se bezvremenska čarolija igre susreće s tehnologijom.

Izvorni naslov: Toy Story 5
Režiser: Andrew Stanton, McKenna Harris
Uloge: sinkronizirano

Iron Maiden: Burning Ambition
2026-06-19 20:00 - 22:00
Žanr: Glazbeni
1h 46min

Glazbeni dokumentarni film Iron Maiden: Burning Ambition, koji se proteže kroz pet desetljeća, prikazuje ikoničan uspon jednog od najvećih bendova u povijesti glazbe. Uz ekskluzivan pristup službenim arhivima benda, film donosi priču o jedinstvenom glazbenom putovanju koje traje već 50 godina. Film uključuje intervjue s članovima benda i njihovim obožavateljima, kao i poznatim osobama poput holivudskog glumca Javiera Bardema, bubnjara Metallice Larsa Ulricha, gitarista Rage Against the Machinea Toma Morella i repera Chucka D-ja, pružajući intiman uvid u njihovu beskompromisnu viziju i snažnu povezanost s brojnim obožavateljima.

Izvorni naslov: Iron Maiden Burning Ambition
Režiser: Malcolm Venville
Uloge: Steve Harris, Bruce Dickinson, Nicko McBrain

🌳 Ljeto u Parku 2026. | 1. tjedan: Retrovizija
2026-06-25 19:00 - 2026-06-26 00:00 | Park istarskih velikana, Pazin, 52000, Croatia (Local Name: Hrvatska)
Otvaramo treće izdanje manifestacije prvim tematskim tjednom Retrovizija, posvećenog uspomenama, bezvremenskim hitovima i igrama koje su obilježile mnoga djetinjstva. Tijekom dva dana očekuju vas poezija, koncert posvećen Đorđu Balaševiću, društvene igre, DJ program, dječje aktivnosti i kino pod krošnjama.
ČETVRTAK, 25. LIPNJA
🌽 19:00 | Cornhole – pokazna radionica i mini turnir
Isprobajte jednu od najpopularnijih društvenih igara na otvorenom uz dobro poznatu, uvijek spremnu ekipu Cornhole kluba Istra.
📖 20:30 | “Ničija zemlja” – predstavljanje zbirke poezije Snježane Radetić
Kroz snažne i osobne pjesme zbirka „Ničija zemlja“ otvara teme ženske svakodnevice, majčinstva, slobode i glasa koji odbija šutjeti. O knjizi će s autoricom razgovarati Jana Prević Finderle.
🎶 21:15 | Kao rani mraz – tribute band Đorđa Balaševića
Večer nastavljamo uz najljepše pjesme jednog od najvoljenijih kantautora ovih prostora. Bend Kao rani mraz donosi atmosferu Balaševićevih stihova i priča.
🎧 22:45 | DJ Lindarski
Za kraj večeri čeka nas opušteno druženje uz još opuštenijeg Dj Lindarskog.
PETAK, 26. LIPNJA
🤸 19:30 | Skok, trk, avantura!
Dok najmlađi istražuju poligone i izazove koje su pripremili Žuti kišobran, svi zajedno moći ćemo zaigrati igre poput gumi-gumija, školice i papirnatih aviona; igara koje su obilježile naša djetinjstva.
🎬 21:15 | KINO U PARKU: Jumanji Nakon večeri posvećene igri, avantura se nastavlja na velikom platnu!
Obiteljski film Jumanji vodi nas u svijet neobične društvene igre u kojoj svaki potez donosi novo iznenađenje.
Povedite obitelj, prijatelje i susjede, ponesite dekicu i dobro raspoloženje te zajedno s nama otvorite još jedno Ljeto u Parku! ☀️
🌳 Park istarskih velikana, Pazin
🤗 Ulaz na sve programe je besplatan.
Za vizual je zaslužan Geminianum Design 🎨

🌳 Ljeto u Parku 2026. | 2. tjedan: Svijet Snova
2026-07-02 20:00 - 2026-07-03 23:30 | Park istarskih velikana, Pazin, 52000, Croatia (Local Name: Hrvatska)
Od umjetnika iz kvarta do svirke Tedija Grubice i Medee: stiže drugi tjedan Ljeta u Parku!
Nakon odličnog otvaranja ovogodišnjeg Ljeta u Parku i tjedna ispunjenog nostalgijom, glazbom i druženjem svih generacija, Park istarskih velikana ovoga četvrtka i petka ulazi u novi tematski tjedan: Svijet snova. Drugi tjedan manifestacije donosi spoj umjetnosti, glazbe, dječje mašte, cirkuskih vještina i filmske čarolije te nastavlja priču o ljetnim večerima koje okupljaju Pazinjane i njihove goste u srcu grada.
Program započinje u četvrtak, 2. srpnja, u 20 sati događanjem „Rašanova Pazinu – umjetnici iz kvarta“, koje u prvi plan stavlja ljude čija kreativnost često nastaje tiho, iza vrata njihovih domova. Posjetitelji će imati priliku upoznati lokalne umjetnike, njihove priče i stvaralaštvo te otkriti koliko se bogat umjetnički život krije u našem gradu.
Ovogodišnje izdanje programa okupit će glazbenike Ivu Gortan, Alda Foška, Katarinu Miletić, Damjana Para, Fabijana Previća i Vilima Močiboba, pjesnike Janu Prević Finderle i Dragana Gortana, koji je ujedno i selektor programa. Spoj glazbe, poezije i osobnih priča pružit će publici priliku da upozna kreativce koji svojim talentom i stvaralaštvom obogaćuju kulturni život Pazina te podsjeća da umjetnost nije rezervirana samo za galerije, već živi među nama.
Večer će od 21.30 sati zaokružiti svirka Tedija Grubice i Medee, mladog glazbenog para koji posljednjih godina sve više osvaja publiku svojim emotivnim nastupima. Nakon uspješnih samostalnih glazbenih projekata i zajedničke autorske pjesme „Tebi pripadam“, u Park istarskih velikana donose večer ispunjenu nježnim melodijama, poznatim domaćim hitovima i ugodnom ljetnom atmosferom pod zvijezdama.
Petak, 3. srpnja, donosi sadržaje koji će posebno razveseliti najmlađe, ali i sve one koji vole igru i dobru zabavu. Program počinje u 19 sati radionicom žongliranja i izrade cirkuskih rekvizita uz Martiniuss Clown Show, gdje će posjetitelji moći naučiti prve žonglerske trikove, okušati se u cirkuskim vještinama i izraditi vlastite rekvizite koje će ponijeti kući.
U 20.30 sati slijedi Disney kviz za djecu, prilika da mali znalci pokažu koliko dobro poznaju omiljene junake, princeze i njihove čarobne pustolovine. Kviz je namijenjen djeci u dobi od 7 do 12 godina, a sudjeluje se u timovima od 2 do 5 članova. Svaki tim treba imati jedan mobitel s pristupom internetu, budući da se kviz igra putem aplikacije Kahoot. Sudjelovanje je besplatno, a prijave su otvorene putem e-mail adrese projekti@ckopazin.hr.
Drugi tjedan Ljeta u Parku zaključit će Ljetno kino. U 21.15 sati na velikom platnu prikazat će se sinkronizirani obiteljski film „Čudovišta iz ormara“, zabavna priča o neobičnim stvorenjima, neočekivanim prijateljstvima i pustolovinama koje će razveseliti gledatelje svih generacija. Dovoljno je ponijeti dekicu, pronaći svoje mjesto pod krošnjama i uživati u filmskoj večeri na otvorenom.
Ljeto u Parku i ove godine organizira Centar za kulturu i obrazovanje Pazin uz potporu Grada Pazina, Turističke zajednice središnje Istre i Hrvatskog audiovizualnog centra. Tijekom pet tematskih tjedana manifestacija donosi raznovrstan besplatan program za sve generacije, a nakon retro ugođaja prvog tjedna, drugi tjedan poziva posjetitelje da zajedno zakorače u svijet mašte, kreativnosti i zajedničkog druženja.
Svi programi održavaju se u Parku istarskih velikana, a ulaz na sve programe je besplatan.

Malci i Čudovišta
2026-07-04 11:00 - 12:30, 2026-07-04 19:00 - 20:30
Netom nakon svjetskog blockbuster uspjeha najsmješnije komedije ljeta 2024., Despicable Me 4, Illumination proširuje svoj radosni animirani svemir novim razularenim poglavljem, s potpuno novim likovima, u najvećoj globalnoj animiranoj franšizi u povijesti: Malci & Čudovišta. Ovo je razularena, smiješna i potpuno istinita priča o tome kako su Malci osvojili Hollywood, postali filmske zvijezde, izgubili sve, pustili čudovišta na svijet i zatim se udružili kako bi pokušali spasiti planet od kaosa koji su upravo stvorili.

Izvorni naslov: Minions and Monsters
Režiser: Pierre Coffin, Patrick Delage
Uloge: Zoey Deutch, Allison Janney, Bobby Moynihan

Žanr: Animirani
1h 30min

🌳 Ljeto u Parku 2026. | 3. tjedan: Ritam Grada
2026-07-09 19:30 - 2026-07-10 23:30 | Park istarskih velikana, Pazin, 52000, Croatia (Local Name: Hrvatska)
Ljeto u Parku je ponovno tu!
Treći tematski tjedan Ljeta u Parku donosi Ritam grada. Ovoga puta park postaje mjesto na kojem dijelimo ono što znamo, stvaramo nova poznanstva, uživamo u glazbi i zajedno stvaramo ljetne uspomene. Park istarskih velikana i ovoga vas tjedna čeka otvorenih ruku.

ČETVRTAK, 9. SRPNJA
19:30 | Tržnica baštine – razmjena dobara i talenataTržnica baštine okuplja sve one koji žele predstaviti svoj talent, hobi ili vještinu te ih podijeliti sa zajednicom. Navratite, upoznajte zanimljive ljude, otkrijte njihove talente, a možda usput otkrijete i neki svoj.

21:30 | Company of StringsLjetna večer nastavlja se uz zvukove akustičnog dua Company of Strings. Njihov raznolik repertoar i ugodna atmosfera savršena su pozivnica da zastanete, opustite se i uživate u glazbi pod krošnjama Parka istarskih velikana.

22:45 | DJ NenoKad svirka završi, ritam se nastavlja! DJ Neno pobrinut će se da četvrtak završimo rasplesani i u dobrom društvu.

PETAK, 10. SRPNJA 19:00 | Uskoči u igru! – igrokaz i avanturistička potraga za djecuŽuti kišobran ponovno stiže u park s interaktivnom predstavom i uzbudljivom potragom koja mališane vodi kroz niz zadataka i izazova i neočekivanih susreta.

21:15 | KINO U PARKU: E.T.Večer završavamo jednim od omiljenih obiteljskih filmova svih vremena. E.T. priča je o prijateljstvu, odrastanju i vjeri u čuda koja jednako osvaja djecu i odrasle. Ponesite dekicu i uživajte u filmskom klasiku pod zvjezdanim nebom.

Povedite obitelj, prijatelje, susjede, psa, a ako uspijete nagovoriti i mačku! Vidimo se u Ritmu grada!

Park istarskih velikana, Pazin Ulaz na sve programe je besplatan.

KINO: Moana
2026-07-15 19:00 - 21:00, 2026-07-18 11:00 - 13:00 | Velika koncertna dvorana Spomen doma, Šetalište Pazinske gimnazije 1, Pazin, 52000, Croatia (Local Name: Hrvatska)
Žanr: Obiteljski
1h 55min
Film Vaiana (Moana) sadrži nekoliko sekvenci s bljeskavom svjetlošću koja može utjecati na posjetitelje koji su osjetljivi na fotosenzitivnu epilepsiju ili na druge osjetljivosti na svjetlost. Disney predstavlja dugoočekivanu igranu adaptaciju omiljenog animiranog hita Vaiana. U glavnoj ulozi nastupa Catherine Laga‘aia kao hrabra moreplovka Vaiana, dok se Dwayne Johnson vraća kao karizmatični i nestašni polubog Maui. Vizualno raskošan spektakl kombinira avanturu, emociju i glazbu – uz originalne pjesme nagrađivanog Lina-Manuela Mirande! Publiku očekuje spektakularna pustolovina koja oživljava čarobni otok Motunui i njegove živopisne stanovnike, uz nezaboravne likove poput ratobornih, ali simpatičnih Kakamora. U Disneyjevoj igranoj verziji globalnog animiranog hita, hrabra Vaiana odgovara na poziv oceana i prvi put napušta sigurnost svog otoka Motunuija. Na epskom putovanju pridružuje joj se legendarni polubog Maui, a zajedno kreću u nezaboravnu avanturu kako bi spasili svoj narod i vratili ravnotežu svijetu. No put ih vodi kroz opasnosti, izazove i otkrića koja će zauvijek promijeniti njezin život.
Izvorni naslov: Moana
Režiser: Thomas Kail
Uloge: Catherine Laga‘aia, Dwayne Johnson, John Tui, Frankie Adams

🌳 Ljeto u Parku 2026. | 4. tjedan: Igre bez granica
2026-07-16 18:00 - 2026-07-17 23:30 | Park istarskih velikana, Pazin, 52000, Croatia (Local Name: Hrvatska)
Četvrti tematski tjedan Ljeta u Parku pod nazivom Igre bez granica je tu! Bilo da dolazite po titulu pobjednika u briškuli, uživati u dobroj svirci, pogledati film ili jednostavno provesti toplu ljetnu večer u hladu parka, sigurni smo da ćete pronaći nešto za sebe

ČETVRTAK, 16. SRPNJA 18:30 | Turnir u briškuli i outdoor GameotekaVrijeme je da pokažete tko je pravi majstor briškule! Ako karte ipak nisu vaš adut, ne brinite. U suradnji s Gradskom knjižnicom Pazin pripremili smo i Outdoor Gameoteku s društvenim igrama. Outdoor Gameoteka namijenjena je svima od 10 godina naviše. Dođite zaigrati, upoznati nove ljude ili izazvati stare (ne)prijatelje.
21:15 | The Good MixerVečer nastavljamo uz energičnu svirku dua The Good Mixer koji će svojim odličnim repertoarom rasplesati park i stvoriti pravu ljetnu atmosferu.
22:45 | DJ LindarskiNakon svirke ostanite na još malo plesa, razgovora i druženja uz dobro poznatog DJ Lindarskog

PETAK, 17. SRPNJA 19:00 | Štuliranje po parku – Martinuss Clown ShowParkom će prošetati šareni i razigrani štulaši koji će svojim nastupom razveseliti male i velike posjetitelje te donijeti dozu cirkuske čarolije u srce Pazina.
20:00 | Izrada nakita: radionica za djecu i mladeVrijeme je za malo mašte i puno kreativnosti! Izradite vlastiti komad nakita, isprobajte nove tehnike i ponesite kući uspomenu koju ste sami stvorili.
21:15 | KINO U PARKU: 2+2=5Nakon tri tjedna dječjih i obiteljskih filmskih večeri, ovoga petka na rasporedu je dokumentarni film namijenjen odrasloj publici. Orwell: 2+2=5, inspiriran djelom Georgea Orwella, kroz suvremenu perspektivu otvara pitanja istine, manipulacije i moći medija. Ako ste raspoloženi za film koji potiče na razmišljanje i dobru raspravu, ponesite dekicu, otvoren um i provjerimo zajedno je li 2+2 baš uvijek 4.

Vidimo se na još jednom tjednu Ljeta u Parku!
Park istarskih velikana, Pazin Ulaz na sve programe je besplatan.
